7. ΕΓΚΥΚΛΙΟΣ ΙΚΑ Αριθ.50 της 7 Μαρτ.1953 Ζητήματα προκύπτοντα εκ της παρ’ ημίν ασφαλίσεως κατά της ασθενείας συνταξιούχων κλαδικών Ταμείων. Εξ αφορμής υποβληθέντων ημίν ερωτημάτων περί κύκλου του εις την παρ’ ημίν ασφάλισιν κατά του κινδύνου της ασθενείας υπαγομένων συνταξιούχων των Κλαδικών Ταμείων, περί ων προβλέπουν αι εκδοθείσαι βάσει της διατάξεως της παρ.3 του άρθρ.4 του υπ’ αριθ.1022/1946 Α. Νόμου πράξεις του Υπουργού Εργασίας, κοινοποιηθείσαι ημίν, γνωρίζομεν εις υμάς τα κάτωθι : Ως γνωστόν δια των ακολούθων πράξεων του Υπουργού Εργασίας, υπήχθησαν εις την παρ’ ημίν υποχρεωτικήν ασφάλισιν κατά του κινδύνου της ασθενείας οι συνταξιούχοι των εξής Κλαδικών Ταμείων, επί καταβολή των δια των πράξεων τούτων καθοριζομένων εισφορών επί της καταβαλλομένης αυτοίς συντάξεως : α) του Ταμείου Μεταλλευτών, δια της υπ’ αριθ.33232/1.174/12-7-52 αποφάσεως του Υπουργού Εργασίας (ΦΕΚ 115/24-7-50 τ.Β΄), με έναρξιν ασφαλίσεως την 1/6/50 (εγκ.175/50). β) Του Ταμείου Ασφαλίσεως Τυπογράφων και Μισθωτών Γραφικών Τεχνών, δια της υπ ’αριθ. Σελ. 249 Ασφάλιση κατά της ασθενείας συνταξιοδοτούμενων 15Β.Ε.δ.6-7 4414/1.232/22-9-50 αποφάσεως του Υπουργού Εργασίας (ΦΕΚ 162/25-9-50 τ. Β΄ ) με έναρξιν ασφαλίσεως την 1/8/50 (εγκ.198/1950). γ)Του Ταμείου Ασφαλίσεως Προσωπικού Αεριόφωτος Αθηνών, του Ταμείου Συντάξεων και Προνοίας Προσωπικού Γεωργικών Συνεταιρικών Οργανώσεων, του Ταμείου Ασφαλίσεως εκπροσώπων και υπαλλήλων Εργατικών Επαγγελματικών Οργανώσεων, και οι εκ του Ταμείου Συντάξεων Ηθοποιών, Συγγραφέων, Μουσικών και Τεχνιτών Θεάτρου συνταξιοδοτούμενοι υποβολείς Θεάτρου, δια της υπ’ αριθ.55456/1.597/17-10-51 αποφάσεως του Υπουργού Εργασίας (ΦΕΚ  208/18-10-51 τ. Β΄) με έναρξιν της ασφαλίσεως την 1/12/51 (εγκυκλ.159/1951). δ)Του Ταμείου Ασφαλίσεως Εμπόρων, δια της υπ’ αριθ.61996/1.618/5-12-51 αποφάσεως του Υπουργού Εργασίας (ΦΕΚ  276/6-12-51 τ. Β΄) με έναρξιν της ασφαλίσεως την 1/7/52 (εγκ.4/1952 και 132/1952), και ε)Του Ταμείου Συντάξεων Προσωπικού της Λαϊκής Τραπέζης, δια της υπ’ αριθ.4358/1.26/21-252 αποφάσεως του Υπουργού Εργασίας (Φ.Ε.Κ. 47/28-2-52 τ. Β΄) με έναρξιν της ασφαλίσεως την 1/3/52 (εγκ. 85/1952). Ο κύκλος των υπαγομένων εις την παρ’ ημίν ασφάλισιν βάσει των ανωτέρω Υπουργικών αποφάσεων συνταξιούχων καθορίζεται υπό του άρθρ.1 εκάστης των αποφάσεων τούτων, καθ’ ας ασφαλίζονται υποχρεωτικώς παρά τω Ι.Κ.Α. πάντες οι πάσης φύσεως συνταξιούχοι εκάστου των ανωτέρω Ταμείων, ασχέτως αιτίας συνταξιοδοτήσεως (ήτοι λόγω αναπηρίας, γήρατος, θανάτου, εξόδου εκ της υπηρεσίας λόγω συμπληρώσεως  ωρισμένων ετών υπηρεσίας, παραιτήσεως, καταργήσεως θέσεως κλπ.), εφ’ όσον διαμένουσιν εντός ασφαλιστικών περιοχών Περιφ/κών ή Τοπικών Υποκ/των του Ιδρύματος ή και τοπικών παραρτημάτων τούτων. Διευκρινίζομεν ενταύθα, ότι η κρίσις περί του χαρακτηρισμού προσώπου τινός ως συνταξιούχου κλαδικού Ταμείου προσήκει εις το Ταμείον τούτο, όπερ κρίνει περί τούτου κατά την διέπουσαν την παρ’ αυτώ ασφάλισιν νομοθεσίαν. Συνεπώς, εις ας περιπτώσεις υπό της Νομοθεσίας Κλαδικού τινός Ταμείου θεωρούνται ως συνταξιούχοι λόγω θανάτου και τέκνα του θανόντος ησφαλισμένου ηλικίας μεγαλυτέρας της οριζομένης υπό της νομοθεσίας του Ιδρύματος (π.χ. άγαμοι θυγατέρες ανεξαρτήτως ηλικίας) τα εν λόγω πρόσωπα θέλουσι υπαχθή εις την παρ’ ημίν ασφάλισιν, εφ’ όσον χρόνον κατά την νομοθεσίαν του Ειδικού Ταμείου διαρκεί το συνταξιοδοτικόν των δικαίωμα. Σελ. 250 Ως εικός όμως εκ των ανωτέρω προσώπων εξαιρούνται της βάσει των ως άνω Υπουργικών αποφάσεων υποχρεωτικής παρ’ ημίν ασφαλίσεως εκείνοι εκ των συνταξιούχων των ως άνω ταμείων, εν τω προσώπω των οποίων πληρούνται αι προϋποθέσεις του άρθρ.6 του Α.Ν.1846/51 (περί ων εκτενώς βλέπε εν τη υπ’ αριθ.115/1951 εγκυκλίω ημών διαταγή. Δελτίον Ι.Κ.Α. έτος Α΄ τεύχος 6, σελ.27 και τεύχος 9 σελ.45) ως δικαιούμενοι των παροχών ασθενείας του ιδρύματος άνευ καταβολής εισφοράς τινός. Γεννάται όμως το ζήτημα, εάν υπάγωνται εις την παρ’ ημίν ασφάλισιν βάσει των προμνησθεισών Υπουργικών Πράξεων και συνεπώς υποχρεούνται εις καταβολήν της υπό των πράξεων τούτων καθοριζομένης εισφοράς υπέρ του ημετέρου Ιδρύματος, οι συνταξιούχοι των Κλαδικών Ταμείων οι μη εμπίπτοντες εις την διάταξιν του άρθρ.6 του Α.Ν.1846/51, οίτινες τυγχάνουσι παραλλήλως  και α) συνταξιούχοι του ημετέρου Ιδρύματος (άμεσοι ή έμμεσοι) ή β) ησφαλισμένοι του Ιδρύματος λόγω παροχής εκ μέρους των, μετά την εκ του ειδικού Ταμείου συνταξιοδότησίν των ασφαλιστέας παρ’ ημίν εργασίας, ή γ) μέλη οικογενείας υπό την έννοιαν της διατάξεως του άρθρ.33 του Α.Ν.1846/51, αμέσως ησφαλισμένου ή συνταξιούχου του Ιδρύματος, ή δ) ησφαλισμένοι κατά του κινδύνου της ασθενείας εις έτερον Οργανισμόν Κοινωνικής Ασφαλίσεως, είτε λόγω παροχής εκ μέρους των μετά την εκ του Ειδικού Ταμείου συνταξιοδότησίν των ασφαλιστέας παρά τω ως άνω Οργανισμώ Κοινωνικής Ασφαλίσεως εργασίας, είτε λόγω παραλλήλου συνταξιοδοτήσεώς των και εκ του ως άνω οργανισμού Κοινωνικής Ασφαλίσεως, είτε ως μέλη οικογενείας ησφαλισμένου ή συνταξιούχου του ως άνω Οργανισμού Κοινωνικής Ασφαλίσεως. 15Β.Ε.δ.7 Ασφάλιση κατά της ασθενείας συνταξιοδοτούμενων Εκ των ανωτέρω περιπτώσεων δέον να διακρίνωμεν: 1 ον .Την περίπτωσιν των ασφαλιζομένων παρ’ ημίν συνταξιούχων των ως άνω Κλαδικών Ταμείων, οίτινες παραλλήλως τυγχάνουσιν α) ησφαλισμένοι του ημετέρου Ιδρύματος, συνεπεία νέας απασχολήσεως ή β) μέλη οικογενείας των αμέσως ησφαλισμένων ή συνταξιούχων του Ιδρύματος ή γ) ησφαλισμένοι εμμέσως κατά του κινδύνου της ασθενείας εις έτερον Οργανισμόν Κοινωνικής Ασφαλίσεως  (είτε ως μέλη οικογενείας ησφαλισμένου ή συνταξιούχου, είτε ως έμμεσοι συνταξιούχοι Οργαν. Κοινων. Ασφαλίσεως ασφαλίζοντος τον κίνδυνον της ασθενείας). Εις πάσας τας περιπτώσεις ταύτας οι ως άνω συνταξιούχοι των Κλαδικών ταμείων υπάγονται υποχρεωτικώς εις την παρ’ ημίν ασφάλισιν, υποχρεούμενοι εις την καταβολήν των υπό των ως άνω Υπουργικών αποφάσεων καθοριζομένων εισφορών υπέρ του ημετέρου Ιδρύματος, καθ’ όσον εξ ουδεμιάς διατάξεως του νόμου ή των ως άνω Υπουργικών αποφάσεων προκύπτει απαλλαγή των εμπιπτόντων εις τας υπό στοιχείον β΄ και γ΄ περιπτώσεις από της παρ’ ημίν υποχρεωτικής κατ’ εφαρμογήν των Υπουργικών τούτων αποφάσεων ασφαλίσεώς των, προσέτι δε οι της υπό στοιχείον α΄ περιπτώσεως και κατ’ ανάλογον εφαρμογήν της περί ασφαλίσεως των πολλαπλώς απασχολουμένων διατάξεων του άρθρ.19 του Κανονισμού περί τρόπου υπαγωγής εις την ασφάλισιν. 2 ον . Την περίπτωσιν των ως άνω συνταξιούχων, οίτινες παραλλήλως τυγχάνουσι ησφαλισμένοι, κατά του κινδύνου της ασθενείας εις έτερον Οργανισμόν Κοινωνικής Ασφαλίσεως είτε λόγω παροχής εκ μέρους των, μετά την εκ του κλαδικού Ταμείου συνταξιοδότησίν των, ασφαλιστέας παρά τω ως άνω Οργανισμώ Κοιν. Ασφαλίσεως Εργασίας, είτε ως άμεσοι συνταξιούχοι των Οργανισμών τούτων της Κοινωνικής Ασφαλίσεως. Εις αμφοτέρας τας ως άνω  περιπτώσεις, οι συνταξιούχοι των Κλαδικών Ταμείων, απαλλάσσονται της παρ’ ημίν ασφαλίσεως και της υποχρεώσεως προς καταβολήν των υπό των ως άνω Υπουργικών αποφάσεων καθοριζομένων εισφορών υπέρ του ημετέρου Ιδρύματος, κατ’ εφαρμογήν της διατάξεως του άρθρ.13 παρ.2 του ν.6298/34 (νυν άρθρ.5 παρ.1 του Α.N.1846/51), (βλ. σχετικώς και την υπ’ αριθ.153/1950 εγκύκλιόν μας εν Δελτίω ΙΚΑ έτος Α΄ τεύχος 1-2 σελ.41 ως και το υπ’ αριθ.7499/1318/4-4-51 έγγραφόν μας, έτος Α΄ τεύχος 3 σελ. 32) και 3ον.Την περίπτωσιν των ως άνω συνταξιούχων, οίτινες παραλλήλως τυγχάνουσι συνταξιούχοι του ημετέρου Ιδρύματος. Εν τη περιπτώσει ταύτη ο συνταξιούχος του Κλαδικού Ταμείου, όστις τυγχάνει συγχρόνως και συνταξιούχος του ημετέρου Ιδρύματος, απαλλάσσεται της παρ’ ημίν ασφαλίσεως, συμφώνως προς την εκ της διατάξεως της  παρ.10 του άρθρ.25 του Α.Ν.1846/51 συναγομένην βούλησιν του νομοθέτου, όπως απαλλάξη τους συνταξιούχους του Ιδρύματος από πάσης ετέρας επιβαρύνσεως δι’ ασφάλισίν των παρά τω Ιδρύματι. Το Περιφ/κόν Υποκ/μα Αθηνών εντέλλεται, όπως παρακολουθή τα ανωτέρω ταμεία εις την νόμιμον εκπλήρωσιν των προς το Ίδρυμα υποχρεώσεών των εκ της παρ’ ημίν ασφαλίσεως των συνταξιούχων των, συνεννοουμένου σχετικώς μετά της παρ’ ημίν Δ/νσεως Λογιστηρίου και Ελέγχου. 